**«Қазақстан Республикасының кейбір заңнамалық актілеріне кәсіби парасаттылыққа тестілеу мәселелері бойынша өзгеріс пен толықтырулар енгізу туралы» Қазақстан Республикасы Заңының жобасына**

**САЛЫСТЫРМА КЕСТЕ**

|  |  |  |  |  |
| --- | --- | --- | --- | --- |
| **№** | **Құрылым**  **дық элемент** | **Қолданыстағы редакция** | **Ұсынылған редакция** | **Негіздеме** |
| **1. «Мемлекеттік құқықтық статистика және арнайы есепке алу туралы»**  **2003 жылғы 22 желтоқсандағы Қазақстан Республикасының Заңы** | | | | | |
| 1 | 12-баптың  3-тармағы | **12-бап. Арнайы есепке алуды тағайындау мен жүргізу**  ...  3. Уәкiлеттi орган арнайы есепке алудың мынадай түрлерiн:  ...  **Жоқ** | **12-бап. Арнайы есепке алуды тағайындау мен жүргізу**  ...  3. Уәкiлеттi орган арнайы есепке алудың мынадай түрлерiн:  ...  **12-1) кәсіби парасаттылыққа тестілеу жүзеге асырылатын құқық қорғау органдары мен азаматтық қорғау органдарының қызметкерлерін;**  ... | «Кәсіби парасаттылыққа тестілеу туралы» Заң жобасының 15-бабы  4-тармағына сәйкес келтіру мақсатында, оған сәйкес тестіленетін адамдарды есепке алуды өз құзыреті шегінде мемлекеттік құқықтық статистика және арнайы есепке алу саласындағы қызметті жүзеге асыратын мемлекеттік орган жүргізеді.  Мұндай тәсіл 2024 жылғы 18 және  19 сәуірдегі Президент Әкімшілігі, СЖҚІА, БП және ІІМ мүдделі құрылымдық өкілдерінің қатысуымен парасаттылыққа тексеруді (integrity check) енгізу тетігін анықтау мәселесі жөніндегі жұмыс кеңестерінің қорытындылары бойынша мақұлданды.  СЖҚІА ұсыныстарын және ПӘ-нің құрылымдық бөлімшелерінің ескертулерін зерделеу нәтижелері бойынша бірқатар шешімдер әзірленді, тестілеуді ҚСжАЕК-те оның мәні туралы деректерді ашпай тіркеу ұсынылды (нақтылау мемлекеттік органның журналдары деңгейінде жүзеге асырылатын болады). Мұндай тәсіл ақпараттың жайылып кетуіне жол бермей, тексерулерді ерікті түрде, оның ішінде өткен күнмен тағайындау фактілерін мүмкіндік береді *(ПӘ-нің 24.04.2023ж. № 23-1878-4 тапсырмасы).* |
| **2. «Құқық қорғау қызметі туралы» 2011 жылғы 6 қаңтардағы Қазақстан Республикасының Заңы** | | | | | |
| 2 | 6-бап | 6-бап. Құқық қорғау қызметіне кіру шарттары  Жоқ | 6-бап. Құқық қорғау қызметіне кіру шарттары  **7-1. Құқық қорғау қызметіне кіретін адамдарға «Кәсіптік парасаттылыққа тестілеу туралы» Қазақстан Республикасының Заңында көзделген негіздер бойынша және тәртіппен кәсіптік парасаттылыққа тестілеуге, оның ішінде тестілеу барысының аудиожазбасын жүзеге асыра отырып, тестілеуге ұшырау мүмкін екендігі туралы жазбаша хабардар етіледі.**  **Осы тармақтың бірінші бөлігінде көзделген хабарламаға қол қоюдан бас тарту лауазымға қабылдаудан бас тартуға алып келеді.** | «Кәсіби парасаттылыққа тестілеу туралы» Заң жобасының 6-бабына сәйкес тестілеуді ұйымдастыру және өткізу субъектілері жұмыс істеп тұрған қызметкерлерді, сондай-ақ құқық қорғау қызметіне келіп түсетін қызметкерлерді кәсіби парасаттылыққа тестілеуге ұшырау мүмкіндігі туралы, оның ішінде олардың білімінсіз тестілеу барысының аудиожазбасын жүзеге асыра отырып, жазбаша хабардар етуді қамтамасыз етуге міндетті.  Құқық қорғау қызметіне кіретін адамдар үшін осындай норма «Құқық қорғау қызметі туралы» заңда көзделуі тиіс. |
| 3 | 54-2-бап | **Жоқ** | **54-2-бап. Кәсіби парасаттылықты тексеру**  **1. Қызметкерлердің мүдделер қақтығысына, лауазымдық өкілеттіктері мен қызметтік жағдайын теріс пайдалануға жол бермей, Қазақстан Республикасының Конституциясы мен заңнамасын, олардың қызметтік жұмысын регламенттейтін құқықтық актілерді және қызметтік әдеп талаптарын сақтай отырып, өздерінің лауазымдық өкілеттіктерін адал жүзеге асыру қабілетін айқындау мақсатында қызметкерлерге қатысты кәсіби парасаттылыққа тестілеу жүргізіледі.**  **2. Кәсіби парасаттылыққа тестілеу «Кәсіби парасаттылыққа тестілеу туралы» Қазақстан Республикасының Заңында көзделген негіздер бойынша және тәртіппен жүргізіледі.** | Құқық қорғау органдары қызметкерлерінің кәсіби парасаттылыққа тестілеу институтын енгізуге байланысты. |
| 4 | 80-баптың 1-тармағының 5) тармақшасы | **80-бап. Жұмыстан шығарудың негіздері**  1. Қызметкерлері мынадай негіздер бойынша:  …  5) өз қалауы бойынша;  … | **80-бап. Жұмыстан шығарудың негіздері**  1. Қызметкерлері мынадай негіздер бойынша:  …  5) **«Кәсіби парасаттылыққа тестілеу туралы» Қазақстан Республикасының Заңында белгіленген жағдайды қоспағанда,** өз қалауы бойынша;  … | «Кәсіптік парасаттылыққа тестілеу туралы» Заң жобасының 20-бабының 4-тармағына сәйкес келтіру мақсатында, оған сәйкес кәсіптік парасаттылыққа тестілеуден өтпегені туралы хабарлама алған сәттен бастап және тәртіптік іс жүргізу аяқталғанға дейін тестіленуші адам қызметтен босату туралы өтініш негізінде қызметтен босатыла алмайды. |
| **3. «Дербес деректер және оларды қорғау туралы» 2013 жылғы 21 мамырдағы Қазақстан Республикасының Заңы** | | | | | |
| 5 | 9-бап | 9-бап. Дербес деректердi субъектiнiң келiсiмiнсiз жинау, өңдеу  Дербес деректерді субъектінің немесе оның заңды өкілінің келісімінсіз жинау, өңдеу:  …  **Жоқ** | 9-бап. Дербес деректердi субъектiнiң келiсiмiнсiз жинау, өңдеу  Дербес деректерді субъектінің немесе оның заңды өкілінің келісімінсіз жинау, өңдеу:  ...  **9-5) «Кәсіби парасаттылыққа тестілеу туралы» Қазақстан Республикасының Заңына сәйкес кәсіби парасаттылыққа тестілеуді ұйымдастыру және өткізу;**  ... | «Кәсіби парасаттылыққа тестілеу туралы» Заң жобасының 8-бабы 2-тармағы 3) тармақшасына сәйкес тестілеушілер кәсіби парасаттылыққа тестілеуді өткізу барысында алынған тестіленуші лауазымды адамдар туралы дербес деректердің құпиялылығын және қорғалуын қамтамасыз етуге міндетті.  «Кәсіби парасаттылыққа тестілеу туралы» Заң жобасының 17-бабы  1-тармағының 1) тармақшасына сәйкес кәсіби парасаттылыққа тестілеуді өткізгеннен кейін тестілеуші тексеру нәтижелері туралы есеп жасайды, онда тестіленушінің деректері қамтылуға тиіс.  Тестіленуші адамның өзіне қатысты кәсіби парасаттылыққа тестілеуді өткізу туралы хабарсыз болғанын ескере отырып, оның дербес деректерін пайдалануға келісімін алу мүмкін емес.  Осыған байланысты, «Дербес деректер және оларды қорғау туралы» Заңда тестіленуші тұлғалардың дербес деректерін олардың келісімінсіз пайдалану мүмкіндігін көздеу қажет. |
| **4. «Сыбайлас жемқорлыққа қарсы іс-қимыл туралы»**  **2015 жылғы 18 қарашадағы Қазақстан Республикасының Заңы** | | | | | |
| 6 | 6-бап | **6-бап. Сыбайлас жемқорлыққа қарсы іс-қимыл шараларының жүйесі**  Сыбайлас жемқорлыққа қарсы іс-қимыл шараларының жүйесі:  ...  **Жоқ** | **6-бап. Сыбайлас жемқорлыққа қарсы іс-қимыл шараларының жүйесі**  Сыбайлас жемқорлыққа қарсы іс-қимыл шараларының жүйесі:  ...  **6-1) «Кәсіби парасаттылыққа тестілеу туралы» Қазақстан Республикасының Заңына сәйкес кәсіби парасаттылыққа тестілеуді өткізу;**  ... | Құқық қорғау органдары қызметкерлерінің кәсіби парасаттылыққа тестілеу институтын енгізу мақсатында. |

**Қазақстан Республикасы**

**Сыбайлас жемқорлыққа қарсы іс-қимыл агенттігінің**

**(Сыбайлас жемқорлыққа қарсы қызмет)**

**Төрағасының бірінші орынбасары Ұ. Сарқұлов**